**Zmluva o podpore výučby**

V rámci organizácie vzdelávacieho programu pre žiakov na školách v zriaďovateľskej

pôsobnosti Banskobystrického samosprávneho kraja v oblasti rozvoja kritického myslenia a vedomostí v oblasti ľudských práv

uzatvorená podľa ust. § 269 ods. 2 zákona č. 513/1991 Zb. Obchodný zákonník v platnom znení

(ďalej len “Zmluva”)

# **Zmluvné strany:**

Táto zmluva sa uzatvára medzi:

**Obchodné meno: Banskobystrický samosprávny kraj**

Sídlo: Námestie SNP 23, 974 01 Banská Bystrica

IČO: 37 828 100

DIČ: 2021627333

Zastúpený: Ing. Jánom Lunterom, predsedom Banskobystrického samosprávneho kraja

Bankové spojenie: Štátna pokladnica

IBAN: SK92 8180 0000 0070 0038 9679

Kontaktná osoba: Mgr. Monika Frindtová

Telefón: 00421 947 798 493

E-mail: monika.frindtova@dobrykraj.sk

(ďalej ako „BBSK“ )

a

**Obchodné meno: ......................................**

Sídlo: ............................

IČO: ...................

DIČ: .......................

Zapísaný: v registri ........................ pod .................... pod číslom

....................

Zastúpený: .................................

Bankové spojenie: ..................................

Kontaktná osoba: ......................

Telefón: ..........................

E-mail: ......................

(ďalej ako “Dodávateľ”)

# **Definícia pojmov**

1. **Workshop** je pre účely tejto Zmluvy výučba žiakov, prebiehajúca v oblasti rozvoja kritického myslenia a vedomostí v oblasti ľudských práv, ktorá sa dotýka nasledujúcich oblastí:
   * + hodnoty slobody, rovnosti, demokracie, otvorenej spoločnosti,
     + redukcia stereotypov a predsudkov,
     + prevencia radikalizácie,
     + rozvíjanie kompetencie žiakov v oblasti ľudských práv,
     + rozvoj kritického myslenia žiakov,
     + aktívne občianstvo a participácia.

Workshopy môžu prebiehať online formou v prípade, že situácia na Škole neumožní Realizáciu workshopov v priestoroch Školy.

1. **Učebný materiál** je kompletný súbor textov, obrázkov, multimédií a ústnych inštrukcií určených pre žiakov a učiteľov zúčastňujúcich sa výučby v rámci workshopu, ktorý je potrebný na dosiahnutie cieľa výučby.
2. **Lektor** je pre účely tejto Zmluvy osoba, ktorá má ukončené vysokoškolské vzdelanie 1. alebo 2. stupňa v oblasti podľa bodu 5, článku 13 alebo má certifikát zo školenia alebo tréningu v oblasti vzdelávania k ľudským právam. Zároveň musí mať Lektor praktickú skúsenosť s Realizáciou workshopu na témy podľa bodu 5 tohto článku.

# **Predmet Zmluvy**

1. Predmetom tejto Zmluvy je záväzok Dodávateľa zabezpečiť pre BBSK lektorov (ďalej aj len „Lektori“), ktorí budú počas druhého školského polroku 2020/2021 na vybraných školách v zriaďovateľskej pôsobnosti BBSK (ďalej aj len „Školy“), Realizovať workshopy pre žiakov týchto Škôl v oblasti rozvoja kritického myslenia a vedomostí v oblasti ľudských práv v zmysle článku 1 ods. 1 Zmluvy (ďalej len „Realizácia workshopov“) a záväzok BBSK za Realizáciu workshopov zo strany Dodávateľa uhradiť Dodávateľovi cenu podľa článku 5 tejto Zmluvy.
2. Realizácia workshopov bude prebiehať na nasledovných Školách:

|  |  |
| --- | --- |
| **Názov školy** | **Počet tried, v ktorých sa bude realizovať workshop** |
| Stredná odborná škola, Jasenského 903, 980 61 Tisovec | 1 |
| Stredná odborná škola hotelových služieb a obchodu, Jabloňová 1351, 960 01 Zvolen | 1 |
| Stredná priemyselná škola dopravná, Sokolská 911/94, 960 01 Zvolen | 1 |
| Spojená škola, Jarmočná 1, 992 80 Modrý Kameň | 1 |
| Stredná odborná škola obchodu a služieb, Jilemnického 1282, 965 01 Žiar nad Hronom | 1 |
| Gymnázium Ľudovíta Štúra, Hronská 1467/3, 960 49 Zvolen | 1 |
| Stredná odborná škola hotelových služieb a obchodu, Školská 5, 975 90 Banská Bystrica | 1 |
| Stredná odborná škola, Bystrická 4, 966 81 Žarnovica | 1 |

# **Povinnosti Dodávateľa**

1. Dodávateľ je povinný zabezpečiť Lektorov, ktorí budú počas druhého školského polroku 2020/2021 vo vybraných 8 triedach na Školách uskutočňovať Realizácie workshopov pozostávajúcu z 4 workshopov v každej triede, realizovaných v časových intervaloch 4 až 8 týždňov.
2. Trvanie jedného workshopu bude v rozsahu 2 vyučovacích hodín. Súčasťou posledného workshopu bude záverečné meranie postojov a hodnôt.
3. Dodávateľ je povinný vypracovať individuálny plán pre každú zapojenú triedu po zohľadnení požiadaviek Školy, týkajúcich sa nosnej témy/tém workshopov.
4. Workshopy musia zahŕňať výber z nasledujúcich oblastí podľa individuálneho plánu jednotlivých tried :
   * + hodnoty slobody, rovnosti, demokracie, otvorenej spoločnosti,
     + redukcia stereotypov a predsudkov,
     + prevencia radikalizácie,
     + rozvíjanie kompetencie žiakov v oblasti ľudských práv,
     + rozvoj kritického myslenia žiakov,
     + aktívne občianstvo a participácia.
5. Dodávateľ je povinný dodať BBSK najneskôr pred Realizáciou prvého workshopu v mesiaci február písomne vypracovanú metodiku, podľa ktorej sa budú workshopy realizovať.
6. Dodávateľ je povinný na základe individuálneho plánu pre triedu Realizovať workshopy v triedach formou interaktívnych aktivít, diskusií, živých knižníc a pod.
7. Dodávateľ je povinný uskutočniť Realizáciu workshopu riadne, v čase a na mieste dohodnutom so Školami.
8. Dodávateľ je povinný, v prípade, ak situácia neumožní Realizáciu workshopov v priestoroch školy, Realizovať workshopy online formou, a to v plnom rozsahu dohodnutého v tejto Zmluve.
9. Dodávateľ je povinný preberať v plnom rozsahu zodpovednosť za obsah workshopov.
10. Dodávateľ je povinný po absolvovaní prvého workshopu zohľadniť reakcie zapojených žiakov pri vytváraní plánu pre danú triedu, vyhodnocovať priebežne spätnú väzbu od žiakov a následne prispôsobiť ďalšie aktivity.
11. Dodávateľ je povinný počas školského polroka pravidelne konzultovať obsah workshopov s učiteľmi a učiteľkami zapojenými v programe. Každá zapojená Škola má nárok nad rámec konzultácií, ktoré sa dotýkajú priamo workshopov, aj na konzultácie všeobecnejšie, ktoré sa dotýkajú ľudských práv a podobne, v rozsahu 5 hodín.
12. Dodávateľ je povinný pripraviť učebný materiál potrebný na Realizáciu workshopov.
13. Dodávateľ je povinný na Realizáciu workshopov ako Lektorov použiť len osoby, ktoré spĺňajú kritériá podľa článku 1 tejto Zmluvy.
14. Dodávateľ je povinný na Realizáciu workshopov zabezpečiť počas celej doby trvania tejto Zmluvy odborného garanta, ktorý bude vykonávať odborný dohľad nad realizáciou workshopov zo strany Lektorov. Odborný garant musí spĺňať nasledovné minimálne požiadavky: úspešne ukončené vysokoškolské vzdelanie 2. stupňa alebo odborný certifikát z oblasti vzdelávania k ľudským právam, aktívnemu občianstvu a hodnotám demokracie, aspoň jedna profesionálna praktická skúsenosť s realizáciou workshopov v oblasti rozvoja kritického myslenia a vedomostí v oblasti ľudských práv na základnej alebo strednej škole v rozsahu min. 20 vyučovacích hodín. Dodávateľ je povinný na písomné požiadanie BBSK preukázať existenciu zabezpečeného odborného garanta vykonávajúceho odborný dohľad nad realizáciou workshopov zo strany lektorov, a to najmä poskytnutím písomného vyhlásenia zo strany odborného garanta s potrebnými listinnými dokumentmi preukazujúcimi minimálne požiadavky na odborného garanta.
15. Dodávateľ je povinný zabezpečiť potrebné organizačno-administratívne náležitosti spojené s Realizáciou workshopu.
16. Dodávateľ je povinný dodržiavať školský poriadok a interné smernice Škôl v priestoroch, v ktorých bude prebiehať výučba počas celej doby Realizácie workshopu, ak to situácia na danej Škole umožní.
17. Dodávateľ je povinný na konci Realizácie workshopu zabezpečiť meranie postojov a hodnôt žiakov v triedach zapojených do Realizácie workshopu vopred definovanou metódou, ktorá meria najmä zmeny a posuny (pozitívne či negatívne) v hodnotách žiakov v oblasti slobody, rovnosti, demokracie, intolerancie a posuny v kompetenciách žiakov v oblasti ľudských práv, redukcie stereotypov a predsudkov, úrovne kritického myslenia.
18. Dodávateľ je povinný zabezpečiť spracovanie výstupov merania podľa predchádzajúceho odseku a dodať BBSK písomné vyhodnotenie výstupov daného merania vo forme záverečnej správy do 20.11.2021 . V prípade, ak si Dodávateľ túto povinnosť nesplní, má BBSK po zaslanej a nenaplnenej písomnej výzve Dodávateľovi nárok na zmluvnú pokutu vo výške 10,- Eur za každý deň omeškania s týmto plnením.
19. Dodávateľ je povinný ku faktúram priložiť písomný prehľad obsahujúci počet Realizovaných workshopov a meraní postojov a hodnôt na jednotlivých školách podpísaný riaditeľom školy, podľa prílohy k tejto Zmluve.
20. Dodávateľ je povinný uvádzať BBSK ako finančného podporovateľa Realizácie workshopov na všetkých komunikačných výstupoch a zachovať pri tom erb BBSK, farbu a typ písma v súlade s dizajn manuálom BBSK.

# **Povinnosti BBSK**

* 1. BBSK je povinný včas a riadne uhrádzať cenu za Realizáciu worhshopov v súlade s dohodnutými podmienkami uvedenými tejto Zmluve.
  2. BBSK zabezpečí nevyhnutnú spoluprácu Škôl s Dodávateľom tak, aby bolo možné naplniť predmet Zmluvy.
  3. BBSK je povinný dodať Dodávateľovi podklady potrebné na propagáciu Realizácie workshopu v deň podpisu tejto Zmluvy (erb v elektronickej podobe, farbu a typ písma, dizajn manuál BBSK).

# **Cena a platobné podmienky**

* 1. Celková cena za Realizáciu workshopov podľa Zmluvy, vrátane meraní postojov a hodnôt dotknutých žiakov a konzultácie s učiteľmi zapojenými v programe (podľa potreby rozsah do 5 hodín), všetko v súlade s podmienkami dohodnutými v tejto Zmluve, je:

**XXXXXXXXXXX.XX Eur bez DPH /slovom: .........................................../**

**XXXXXXXXXXX.XX Eur s DPH /slovom: ............................................./**

* 1. Cena je určená ako cena celková a konečná. Na jej uhradenie má Dodávateľ nárok iba v prípade, ak zabezpečí Realizáciu workshopov,  meraní postojov a hodnôt, prípadne požadovanú konzultáciu zo strany Školy podľa tejto Zmluvy, všetko podľa rozsahu dohodnutého v tejto Zmluve.
  2. V prípade, ak Dodávateľ nesplní celý záväzok dohodnutý v tejto Zmluve za druhý školský polrok 2020 / 2021, bude faktúra alikvotne krátená o objem nezrealizovaných povinností Dodávateľa.

4. Dodávateľ vystaví BBSK zálohovú faktúru s lehotou splatnosti 30 dní odo dňa doručenia faktúry BBSK, za zabezpečené workshopy, merania postojov a hodnôt vykonané v termíne od 1.2.2021 do 30.6.2021 a za záverečnú správu ktorú doručí BBSK najneskôr do 20.08.2021. Na zálohovej faktúre musí byť uvedená jednotková cena za Realizovaný workshop a počet Realizovaných workshopov a meraní postojov a hodnôt. Dodávateľ berie na vedomie, že ku každej vystavenej faktúre je povinný priložiť písomný prehľad obsahujúci počet Realizovaných workshopov a meraní postojov a hodnôt na jednotlivých Školách, podpísaný riaditeľom školy (Príloha Zmluvy).

5. Dodávateľ je povinný do 20.11.2021 poslať na schválenie BBSK záverečnú správu meraní postojov a hodnôt na Školách.

6. V prípade, že BBSK schváli záverečnú správu je Dodávateľ povinný vystaviť vyúčtovaciu faktúru do 10.12.2021. V prípade, že BBSK neschváli záverečnú sporávu je Dodávateľ povinný vrátiť BBSK celkovú Cenu za Realizáciu worshopov, merania postojov a hodnôt podľa článku 5 ods. 1

7. Faktúry, ktoré neobsahujú náležitosti daňového dokladu stanovené príslušnými právnymi predpismi, alebo ktoré neobsahujú priložený písomný prehľad preukazujúci Realizáciu workshopov, je BBSK oprávnený vrátiť Dodávateľovi na opravu. Oprávneným vrátením prestáva plynúť lehota splatnosti. Celá lehota plynie znovu odo dňa doručenia (odovzdania) opravenej alebo nanovo vyhotovenej faktúry BBSK.

# **Trvanie Zmluvy**

* 1. Zmluva sa uzatvára na dobu určitú, a to do 31.122021.
  2. Zmluva zanikne predovšetkým uplynutím doby, na ktorú bola dohodnutá.
  3. Zmluvné strany sú oprávnené Zmluvu vypovedať kedykoľvek, a to aj bez uvedenia dôvodu. Zmluvné strany sa dohodli na 2-mesačnej výpovednej lehote, ktorá začína plynúť prvým dňom mesiaca, ktorý nasleduje po mesiaci, v ktorom bola písomná výpoveď doručená druhej zmluvnej strane.

# **Záverečné ustanovenia**

* 1. Táto Zmluva bola vyhotovená podľa slobodnej, vážnej, určitej a zrozumiteľnej vôle všetkých účastníkov, ani jeden z nich ju neuzavrel v tiesni, ani za nápadne nevýhodných podmienok a ich zmluvná voľnosť nebola obmedzená.
  2. Táto Zmluva je vyhotovená v dvoch vyhotoveniach, z ktorých každá má rovnakú záväznosť. Každá strana obdrží po jednom vyhotovení.
  3. Prípadné dodatky k tejto Zmluve budú vyhotovené písomnou formou na základe súhlasu oboch zúčastnených strán.
  4. Zmluvné strany svojím podpisom potvrdzujú, že Zmluve porozumeli a že vyjadruje ich súhlasný prejav vôle.
  5. V prípade, ak bude podľa tejto Zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto Zmluvy, pokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú dňom vrátenia zásielky zmluvnej strane, ktorá zásielku doručuje.
  6. V prípade, ak niektoré ustanovenie Zmluvy je alebo sa z akéhokoľvek dôvodu stane neplatné, neúčinné, alebo nevynútiteľné (obsolentné), nemá a ani nebude to mať za následok neplatnosť, neúčinnosť alebo nevynútiteľnosť ostatných ustanovení Zmluvy. Zmluvné strany sú povinné v dobrej viere, rešpektujúc zásadu dobrých mravov rokovať tak, aby bolo neplatné, neúčinné alebo nevynútiteľné ustanovenie písomne nahradené iným ustanovením, ktorého vecný obsah bude zhodný alebo čo možno najviac podobný ustanoveniu, ktoré je nahradzované, pričom účel a zmysel Zmluvy musí byť zachovaný. Do doby, pokiaľ takáto dohoda nebude uzatvorená, rovnako v prípade, ak k nej vôbec nedôjde, použijú sa na nahradenie neplatného, neúčinného alebo nevynútiteľného ustanovenia iné ustanovenia Zmluvy a ak také ustanovenia nie sú, potom sa použijú ustanovenia slovenských právnych predpisov a inštitútov, ktoré sú upravené slovenským právnym poriadkom, pričom sa použijú také ustanovenia, ktoré zodpovedajú kritériám predchádzajúcej vety.
  7. Dodávateľ berie na vedomie skutočnosť, že táto Zmluva je povinne zverejňovanou zmluvou v zmysle ustanovenia § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov.
  8. Táto Zmluva nadobúda platnosť dňom jej podpísania oboma zmluvnými stranami a účinnosť nadobúda dňom nasledujúcim po dni jej zverejnenia na webovom sídle BBSK a to v súlade s ust. § 47a ods. 1 Občianskeho zákonníka č. 40/1964 v znení neskorších predpisov v spojení s § 5a zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v znení neskorších predpisov.
  9. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto Zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. V prípade porušenia tejto povinnosti jednou zo zmluvných strán, je druhá zmluvná strana oprávnená od Zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od Zmluvy doručené druhej zmluvnej strane.
  10. Neoddeliteľnou súčasťou tejto Zmluvy je Príloha č. 1 – Opis ponúkaných služieb, Príloha č. 2 – Rozpočet a Príloha č. 3 - Tlačivo o realizácii workshopov: Príloha k faktúre č. ...............

V Banskej Bystrici dňa: ..................... V Banskej Bystrici dňa: .....................

**Za BBSK: Za Dodávateľa:**

....................................................... .......................................................

Ing. Ján Lunter ...........

predseda .......................

Banskobystrického samosprávneho kraja

|  |  |  |  |  |
| --- | --- | --- | --- | --- |
| **Príloha č. 3 Tlačivo o realizácii workshopov**  **PRÍLOHA k faktúre č. ......................................** | | |  | |
|  | |
|  |  |  | |  | |
|  |  |  | |  | |
| **Názov školy:**  **................................................** | |  | |  | |
| **Vyučujúci zapojený do projektu:**  **.........................................** | |  | |  | |
| **V zmysle zmluvy o podpore výučby č. ...................... uzavretej medzi Banskobystrickým samosprávnym krajom a ....................................................................** | | | | |
|  |  |  | |  | |
| **Za druhý polrok 2020/ 2021 boli na škole** | | **realizované ............. workshopy a .........meranie.** | |  | |
|  |  |  | |  | |
|  |  |  | |  | |
|  |  |  | |  | |
|  |  |  | |  | |
|  |  |  | |  | |
| V ............................................. | |  | |  | |
| Dňa: .............................. | | podpis riaditeľa školy | |  | |
|  |  |  | |  | |